﻿despre experimenb A a istorie a artei spectacolului demonstrează că nu există mişeare teatrală vie Intreagfără experiment Dacă Eschil s-ar fi mulţumit cu ce a apucat din bătrîni, poate că s-ar juca şi azi teatru cu un singur aotor Noroc că autorul Perşilor era un tînăr indis- ciplinat, care a vrut cu totdinadinsul să introducă o inovaţie (aparent formală) Diderot în „Paradoxul despre actor" şi Lessing în „Dramaturgia hamburgheză" pledau pentru experienţele înaintate ale timpului lor Ascultaţi ce spunea obraznicul acela de Lessing, cu privire la încălcarea regulilor şi amestecul genurilor : „Ce-mi pasă mie dacă o piesâ de-a lui Euripide nu este nici pe de-a-ntregul naraţiune, nici pe de-a-ntregul dramă ? Zică-i-se oricît corcitură, smie-mi va fi deajuns că această corcitură îmi face mai multă plăcere şi mai mult bine decît cea mai legală prăsilă a corecţilor voştri Racine sau cum s-or mai fi chemînd" Gitind „Viaţa mea în artă", constaţi că Stanislavski vorbeşte foarte puţin despre succesele sale, în schimb se opreşte mereu asupra eşecurilor, arată că n-a fost mulţumit cu ceea ce obţinuse, că a încercat altceva, că a eşuat iar, dar s-a ales cu o învăţătură preţioasă, şi iar un esec, şi iar o învăţătură (ca unii imberbi din zilele noastre) Şi el înfăţişa astfel drumul artei sale, într-un moment în care era deja o autoritate necontestată „Sistemul" — vezi bine — nu fusese primit de-a gata pe muntele Sinai, ci se născuse în chinurile creaţiei, printre nenumăratele căutări şi erori inerente Dar abia devenise M H A T -ul un teatru clasic — şi au început iar frămîntările A venit Vahtangov să propună o cale de sinteză între Stanislavski şi Meyerhold A venit, mai de curînd, Ohlopkov, pe care 1-a criticat Tovstonogov, dar nici Tovstonogov nu este „băiat cuminte", pentru că s-a apucat să facă un altfel de Cehov decît la M H A T — şi aşa mai departe Teatrul înfrunită zi de zi publicul viu şi nu poate trăi decît dacă merge în pas cu realitatea Arta spectacolului nu cunoaşte liniştea comodă a poziţiilor definitiv cîş- tigate Abia ai obţinut un succes răsunător şi trebuie să cauţi ceva nou ; dacă te opreşti şi te repeţi, iute se observă că te-ai învechit (e drama atîtor firme celebre !) Da, teatrul e o meserie destul de obositoare Este, desigur, ma<i comod să mergi pe căi bătătorite, să te bizui pe formule uzate, de „succes" sigur Dar unde duc asemenea căi ? Soarta unor teatre care au sucombat sufocate în propria lor naftalină: ţostul Teatru al Tineretului, fostul Teatru al Ar- matei, fostul Teatru „Nottara" o arată clar Tot ce s-a realizat mai bun în teatrul românesc al ultimilor ani a fost rodul unui şir de experimente îndrazneţe (din care n-au putut lipsi, bineînţeles, nici eşecurile) Fără asemenea experienţe pline de imper- fecţiuni n-am fi avut nici Clipele de viaţă ale lui Ciulei, nici Troilus şi Cresida al lui Esrig, nici Rinocerii lui Giurchescu, nici Mielul turbat în versiunea lui Cernescu (elo- giată de autor şi de Sică Alexandrescu, de a cărui montare noul spectacol se deosebea structural), nici Arturo Ui al lui Horea Popescu, nici Biedermann-\i\ lui Pintilie, nici Ţurnul Eiffel al lui Cojar Dacă azi sala din Sărindar nu mai e ocolită de spectatori, iar cea de la Grădina Icoanei nu mai este „necomercială" — e pentru că în teatrul românesc s-au făcut nişte paşi înainte Critica, după părerea mea, a avut un rol activ în acest proces (deşi uneori se cam uita acest lucru) : prin dezbaterea deschisă, încurajatoare — nu destructivă, prin semnalarea şi generalizarea unor trăsături preţioase, ca şi a nereuşitelor Mai tinem minte şi azi discuţiile despre Cum vă place, Umbra şi alte spectacole care au deschis drumuri interesante în teatru Fără îndoială, critica are şi lipsuri importante, ea nu se ridică încă nici pe departe la nivelul teoretic necesar Pe de altă parte, în critica tea- trală îşi fac loc tendinţe dăunătoare de exclusivism, de intoleranţă faţă de stilurile vanate,^ tendinţa de a jigni şi eticheta fără argumente 0 asemenea critică nu poate decît să inhibe pe oamenii de artă, în loc de a le stimula spiritul creator www cimec roFără îndoiala, experienţek tocmai de aceea sînt experienţe, pentru că nu por- nesc de la o formulă magică a reuşitei, pentru că sînt etape ale unui drum, pentru că artistul încearcă diverse posibilităţi, selecţionează ceea ce poate fi reţinut de ceea ce trebuie dat deoparte în această fază a căutărilor, nimic nu este mai preţios decît o critică obiectivă, cinstită, serioasă, sinceră, o critică plină de dragoste, care să tre- zească încredere şi astfel să se facă înţeleasă şi ascultată, să devină un sprijin efectiv al creaţiei Se ventikază însă şi părerea că cei care experimentează nu merită o discuţie serioasă, că mai bine ar fi să nu experimenteze deloc „Stagiunea trecută s-a încheiat cu unele discuţii provocaite de cîteva «viziuni» regizorale caie au pretins şi pretind, cu naivitate dar violenţă, să înnoiasca, să modernizeze, să contemporaneizeze teatrul nostru actual Shakespeare, Caragiak, Jean Giraudoux şi Eugen Ionescu au fost printre pri- mele victime ale acestei tendinţe, căreia trebuie neapărat să i se pună capăf, scrie Radu Popescu în „România liberă" într-adevăr, de ce să ne batem capul să discutâm încercările înnoitoare, să sekctăm cu grijă tot ce este constructiv şi valoros, cînd mult mai simplu ar fi să le punem capăt ? Tot d-sa spunea nu de mult în „Scînteia Tine- retului" : „Avem de jucat un repertoriu clasic, şi mai ales aici, inovaţiile n-au ce căuta" (subl ns ) în patria mi Shakespeare, Peter Brook îşi permite să aducă o viziune absolut neortodoxă asupra tragediilor marelui Will şi să contrazică flagrant viziunea lui John Gielgud, care, la rîndul său, îşi îngăduise să spună că Shakespeare trebuie jucat altţel la fiecare zece ani La <noi însă, s-ar părea că există o reţetă definitivă şi inamovibilă, care trebuie respectată cu sfinţenie, inovaţiile „neavînd ce căuta" Din păcate, criticul nu ne spune care este această reţetă, unde este modelul Important nu este experimentul în sine, ci direcţia sa Dacă direcţia e bună, chiar şi o nereuşită te poate ajuta să găseşiti formule pentru a exprima, altă dată, mai bine ceea ce ai de spus Amphitryon 38 a fost, evident, un eşec al lui Dinu Cernescu, dar încercarea )pe care a făcut-o nu mi se pare gratuită Există un mit al „aventurii picante", care a făcut succesul de public a 90 la sută din piesele comerciale reprezentate între cele două războaie la noi, ca şi în străinătate Aventura galantă şi picantă con- tinuă să exercite asupra unei părţi a publicului de teatru şi de cinema o anumită influenţă hipnotică Priviţi afişele cinematografelor şi veţi vedea că aventura picantă domină în anumite perioade ecranele noastre, de la Cartouche pînă la Scaramouche Uneori e preparată cu sos moral sau chiar „revoluţionar" — vezi Madame Sans-Gene sau Laleaua neagră Avem şi unele piese originale „de casă", care obţin «uccesul lor de public datorită nu atît concluziilor moralizatoare, cît picanteriilor cu care sînt pre- sărate pînă la final In aceste condiţii, nu mi se pare nici nefiresc, nici nelegitim să apară încercări de a parodia şi dezumfla mitul aventurii picante 0 lucrare interesantă pe această linie a fost Somnoroasa aventură de T Mazilu Punînd în scenă Amphitryon 38, Dinu Cer- nescu a intenţionat, fără îndoială, să arate că în spatele „fascinantei" aventuri galante stă de fapt cel mai mărunt filistinism mic-burghez, că nu e în ea nimic romantic, de natură să înaripeze imaginaţia De altfel, această latură satirică acidă există în însuşi textul lui Giraudoux, care nu este nicidecum un imn liric închmat dragostei (cum se putea înţelege din unele comentarii apărute în presă) Regizorul avea dreptul să pună mai în evidenţă adresa ironică a piesei, dezvăluind sub veşmintele zeilor şi eroilor antici pe burghezii mărginiţi, ipocriţi şi imorali ai secolului nostru în spectacol, el a părăsit şi a trădat însă propria sa idee iniţială (care, probabil, era mai mult intuitivă, insuficient de clar conturată) Pentru a se obţine contrastul urmărit, piesa ar fi trebuit jucată extrem de natural, de cotidian, şi atunci am fi avut imaginea unei intrigi burgheze, cu toate murdăriile „curţii din dos" Cel mai bine a corespuns intenţiei iniţiale decorul, care ne-a oferit într-adevăr acea imagine a „curţii din dos" a gospodăriei burgheze Romanţiozitatea de prost-gust a fost parodiată într-un portret foarte reuşit de Dorina Lazăr Dimitrie Dunea a avut de asemenea uncle bune momente de demitizare a „cuceritorului de inimi" Dar cele imai multe scene ale spectacolului s-au îndepărtat de cotidianul sordid au căpătat o îngroşare „teatrală" de grand-guignol Nu mai vorbesc de dicţiunea proastă a multor actori, care n-au suflu, nu pot îmbina mişcarea cu vorbirea scenică (Şi în această privinţă se vede necesitatea experimentelor, câci la Teatrul de Comedie, printr-o muncă pedagogică stăruitoare, s-au obţinut performanţelc din Umbra sau Troilus şi Cresida ) Şi Valeriu Moisescu a greşit, după părerea mea, transformînd personajele Cîntă- reţei chele în manechine mecanizate Descoperirea artistică a lui Eugen Ionescu este că în viaţa obişnuită, oameni foarte obişnuiţi au — în societatea burgheză — o gîndire 29 www cimec roautomatizată, înţepenită în clişee Tocmai acest lucru bizar, tragicomic, ar fi ieşit în evidenţă printr-o interpretare firească, cvasinaturalistă în schimb, Valeriu Moisescu are meritul important de a fi prezentat o modalitate nouă de transpunere scenică a lumii caragialeşti, modalitate care pune accentul nu pe pitoresc, ci pe lipsa de perspectivă umană a acestei lumi Dar cele 5 schiţe nu au fost lipsite totodată de o localizare social-istorică precisă Regizorul a integrat reprezentaţia în tabloul ţipător colorat al „Moşilor" — imagine sintetică a mentalităţii vulgar-comerciale a păturilor parazitare pe care le-a satirizat Caragiale, exprimînd astfel în esenţă, concentrat, una din laturile cele mai caracteristice ale lumii respective Este drept că, în ultimii ani, experimentele scenice au mers mai mult în direcţia grotescului Trebuie, cred, lărgită aria căutărilor, trebuie întreprinse mai multe expe- rienţe pe linia spectacolului poetic, monumental, eroic, tragic (domenii în care s-au înregistrat totuşi unele contribuţii remarcabile, printre care aş aminti, de pildă, spec- tacolul de o impresionantă simplitate modernă, realizat de Penciulescu cu piesa lui Dorel Dorian, De n-ar fi iubirile ) Dar domeniul unde necesitatea experimentului se face mai mult simtită ca ori- unde, în momentul de faţă, este acela al dramaturgiei originale Nu împărtăşesc opinia tov Radu Popescu (exprimată în „Scînteia Tineretului") că dezvoltarea dramaturgiei e „o chestiune care depăşeste competenţa teatrului" Privitor la situaţia actuală, d-sa adaugă: „Dramaturgia română contemporană nu poate închega singură un repertoriu Operele de mare valoare lipsesc şi nu se vede, deocamdată, printre scriitorii prezenţi, cel care să dea capodopera mult aşteptată" Pe de altă parte, în „Scurtele preliminarii" ale cronicii pe care o deţine în „România liberă", tovarăşul Radu Popescu scrie : „Regia epocii noastre, adevărata ei regie ( ) nu se va naşte şi dezvolta decît din coasta fecundă a dramaturgiei originale Ea, dramaturgia originală, va pune temeliile adevăratei şcoli regizorale româneşti a epocii noastre" Iată o dilemă din care nu putem ieşi : n-avem o adevărată regie românească, ea urmează abia să se nască din coasta dramaturgiei originale ; dar n-avem nici dra- maturgie originală majoră şi nu se întrevăd speranţe ca ea să apară într-un viitor apropiat Ge me rămîne de făcut în faţa unei perspective atît de sumbre ? Poate să închidem teatrele şi să ne limităm la a citi cronica dramatică în fiecare miercuri ? In ce mă priveşte, cred că avem o regie românească, cu ale cărei realizări ne-am prezentat şi ne putem prezenta oricînd cu fruntea sus în faţa lumii Gred că avem o dramaturgie originală care dispune de mari forţe potenţiale, încă nevalorificate Şi cred, mai ales, că mult aşteptata capodoperă nu va ipica din cer şi n-o vom descoperi nici punîndu-ne cenuşă pe cap, nici ghicind în cafea O dramaturgie originală se construieşte, în timp, prin eforturile conjugate ale scriitorilor, ale regizorilor şi acto- rilor, ale criticii E adevărat că în momentul de faţă — cum observă şi tov Radu Popescu — piaţa e invadată de comedioare facile, care beneficiază de avantajele meş- teşugăriei gata elaborate a teatrului de tip comercial Există însă şi dramaturgi preo- cupaţi de problemele umane adînci ale contemporaneităţii Mulţi dintre aceşti autori nu stăpînesc încă suficient tehnica dramaturgică, iar terenul pe care păşesc e mult mai dificil Este, de sigur, uşor pentru unii cronicari să-i persifleze şi să-i „desfiinţeze" E mult mai greu, dar ar fi şi mult mai folositor, să-i ajute prin analize temeinice, calificate, detaliate şi ştiinţifice Colaborarea dramaturgilor cu teatrele în cadrul unei activităţi experimentale poate avea un rol important în perfecţionarea măiestriei lor Iată doar unul din nenumăratele aspecte ale^ problemei: piesele noastre sînt adesea statice, expozitive, autorii nu ştiu să construiască situaţii dramatice Meyerhold spunea că un prozator, ca să devină dra- maturg, ar trebui să se exerseze alcătuind mai întîi scenarii de pantomimă, ca să înveţe sa creeze situaţii De un asemenea exerciţiu ar avea nevoie mulţi dintre dramaturgii noştn mcepători, şi chiar mai avansaţi Munca în teatru, lucrul asupra textelor îm- preună cu regizori pricepuţi şi talentaţi, le poate oferi prilejul cel mai potrivit Şi nu poate fi decît salutată munca pe care o depun unii regizori cu dramaturgi cunoscuţi sau cu debutanţi talentaţi Andrei Băleanu www cimec ro